Man, vrou sterf in motorfietsongelukArgieffoto: ER24 ŉ Man en vrou, albei in hul 50’s, is Vrydag dood toe die motorfiets waarop hulle gery het teen ŉ versperring langs die N3-snelweg in KwaZulu-Natal gebots het. Volgens Russel Meiring, woordvoerder van ER24, het die ongeluk omstreeks 09:15 in die Peacevale-omgewing plaasgevind. “Daar word verneem dat die bestuurder beheer oor die motorfiets verloor het, waarna dit teen die versperring langs die pad gebots het,” het Meiring gesê. “Die motorfiets het teen die versperring tot stilstand gekom. Die man en vrou se liggame is ŉ paar meter verder halfpad teen ŉ wal aangetref. Hulle was reeds dood weens die veelvoudige beserings wat hulle opgedoen het.” Die presiese oorsaak van die ongeluk word ondersoek.